Gianluigi Donnarumma fir-radar ta' Man Utd Il-goalkeeper ta' AC Milan, Gianluigi Donnarumma, qed jitqies bħala mira ta' trasferiment għal Manchester United. Minkejja l-istatus tiegħu bħala l-ewwel għażla bejn il-lasti għar-Rossoneri, Donnarumma fadallu ftit iktar minn erba' xhur fil-kuntratt tiegħu ma' AC Milan. Minkejja li ż-żagħżugħ ta' 21 sena jidher li jinsab lest li jiffirma termini ġodda, Chelsea u Paris Saint-Germain, jingħad li qed isegwu s-sitwazzjoni. Manchester United jistgħu jissieħbu fit-tellieqa biex jiffirmaw lil Donnarumma fi żmien meta jkunu qed jikkontemplaw il-bejgħ ta' David de Gea. Il-goalkeeper numru wieħed tar-Red Devils għadu l-Ispanjol David de Gea għalkemm kien hemm ħsieb li l-goalkeeper ta' riserva Dean Henderson seta' tabilħaqq jeħodlu postu. Madankollu, Man Utd jistgħu jikkunsidraw li jiffirmaw lil Donnarumma bi free transfer waqt li jbiegħu lil De Gea matul it-tieqa tat-trasferimenti tas-sajf.